แคนต์เทกมายอายส์ออฟยู

"แคนต์เทกมายอายส์ออฟยู" () เป็นเพลงในปี ค.ศ. 1967 ของแฟรงกี วัลลี เป็นหนึ่งในเพลงที่ยิ่งใหญ่ที่สุดตลอดกาล ได้รับรางวัลแผ่นเสียงทองคำ จากอาร์ไอเอเอ และเข้าสู่อันดับสองบนบิลบอร์ด ฮอต 100 เป็นรองเพียงเพลง "วินดี" ของดิแอสโซซีเอชัน เพลงเขียนโดยบ็อบ คูรว์ และ บ็อบ เกาดิโอ เพื่อนร่วมวงของวัลลี ในวงดนตรี เดอะโฟร์ซีซัน "แคนต์เทกมายอายส์ออฟยู" กลายเป็นเพลงที่ยิ่งใหญ่มากที่สุดของวัลลีในฐานะศิลปินเดี่ยว เขายังมีเพลงฮิตตามมาในปี ค.ศ. 1974 กับเพลง "มายอายส์อะดอร์ยู" ซึ่งเปิดตัวที่อันดับที่ 1 บนบิลบอร์ด ฮอต 100

"แคนต์เทกมายอายส์ออฟยู" ถูกนำมาร้องใหม่มากมาย และติดชาร์ตอีกหลายแห่งในภูมิภาคต่าง ๆ เพลงดังกล่าวกลายเป็นเพลงประกอบหลักของภาพยนตร์และโทรทัศน์ในหลาย ๆ เรื่อง รวมถึงเป็นจุดเด่นที่เป็นส่วนหนึ่งในพล็อตภาพยนตร์ เช่น ตัวละครหลักนำมาร้องเพลงหรือนำมาเรียบเรียงใหม่ ในท่อนคอรัสของเพลงยังกลายเป็นฟุตบอลชานท์ยอดนิยม สำหรับสนับสนุนทีมฟุตบอลต่าง ๆ โดยการแทรกชื่อสโมสรหรือชื่อผู้เล่นที่กำลังได้รับความนิยมในขณะนั้นเป็นจังหวะเพลง (ตัวอย่างเช่น แฟน ๆ ของสโมสรฟุตบอลโรมาร้องว่า "ฟรันเชสโก ตอตตี, ลาลา, ลาลาลาลา!") ในเวอร์ชันของวัลลียังถูกนำมาใช้โดยองค์การนาซา ซึ่งเป็นเพลงปลุกนักบินอวกาศในภารกิจกระสวยอวกาศเอสทีเอส-126 เพื่อเฉลิมฉลองวันครบรอบแต่งงานของ คริสโตเฟอร์ เฟอร์กูสัน หนึ่งในลูกเรือของภารกิจ

อ้างอิง 

ซิงเกิลในปี พ.ศ. 2510
เพลงในปี พ.ศ. 2510
ซิงเกิลในปี พ.ศ. 2511
ซิงเกิลในปี พ.ศ. 2512
เพลงของแฟรงกี วัลลี
เพลงของแอนดี วิลเลียมส์
เพลงของแบร์รี แมนิโลว์
เพลงของเจย์แอนด์ดิอเมริกัน
เพลงของลอรีน ฮิลล์
เพลงของมอรีน แม็กโกเวิร์น
เพลงของแนนซี วิลสัน (นักร้องแจ๊ส)
เพลงของเดอะโฟร์ซีซัน
เพลงของเลตเตอร์แมน
ซิงเกิลอันดับ 1 ในประเทศเนเธอร์แลนด์
ซิงเกิลอันดับ 1 ในออริคอนอินเตอร์เนชันแนลซิงเกิล
ซิงเกิลในสังกัดฟิลิปส์เรเคิดส์
เพลงบันทึกเสียงที่ผลิตโดยบ็อบ คูรว์
เพลงที่ประพันธ์คำร้องโดยบ็อบ คูรว์
เพลงที่ประพันธ์คำร้องโดยบ็อบ เกาดิโอ
เพลงชลาเกอร์